# בני ברית

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

  ערך זה עוסק בארגון חברתי יהודי; לערך העוסק בישוב בעמק יזרעאל, ראו מולדת (ישוב).

המסדר העצמאי של בני ברית הוא ארגון חברתי יהודי. חבריו מכונים 'אחים' ו'אחיות', והסכם ההצטרפות אליו מכונה 'מעשה קידושין'. הארגון שם לו למטרה לאחד את עם ישראל, לפתח את ההשכלה, לשפר את מוסר העם ולעזור לנזקקים. בין השאר ביקש הארגון ליצור גשר אל החברה הלא-יהודית. הארגון נוסד בניו יורק על ידי הנרי ג'ונס ו-11 מחבריו ב-13 באוקטובר 1843 י"ט תשרי תר"ד. לשכת ירושלים של הארגון הוקמה בט"ז בסיוון תרמ"ח על ידי עשרה חברים. ביניהם: ד"ר זאב וילהלם הרצברג, ר' אברהם משה לונץ, אליעזר בן יהודה, דוד ילין, וישראל דב פרומקין. היה זה הארגון הראשון בארץ שניהל את ישיבותיו בעברית.

סמל הארגון - מנורת שבעת הקנים מסמל את יסודות האור, צדק, שלום, צדקה, אהבת אחים, אחדות ואמת.

## [עריכה] פעילויות הארגון

הארגון פעיל במגוון רחב של פעילויות חברתיות ופעילויות רווחה, כולל פעולה למען זכויות האדם, סיוע לבתי-חולים ולנפגעי אסונות טבע, מלגות לסטודנטים יהודים, והתנגדות למסיונריות, וכן התנגדות לגזענות ואנטישמיות באמצעות הליגה נגד השמצה.

אחת לשלוש שנים מקיים המסדר כנס עולמי.

בארץ הקים הארגון את גן הילדים העברי הראשון, וספריה עברית ענקית. חבריו נלחמו בגזרות הממשלה התורכית נגד עליית יהודים, ונגד מכירת נכסים ליהודים. לאחר הקמת המדינה, עוד לפני ייסוד יד ושם, הנציחו בני הארגון את זכר השואה על ידי נטיעת יער הקדושים שבו שישה מליון עצים, וחניכת מערת בני ברית.

## [עריכה] תנועת הנוער בני ברית

עד שנת 2001 תמך הארגון בתנועת הנוער בני ברית (B'nai B'rith Youth Organization, BBYO), שהפך מאז ל-BBYO, Inc. תנועת הנוער בני ברית היא תנועת הנוער היהודית הוותיקה ביותר (עבור תלמידי תיכון), והיא גם ארגון הגג של אחוות הסטודנטים "אל"ף צד"י אל"ף" (AZA - אחווה, צדקה אחדות) ושל אחוות הסטודנטיות "בנות בני ברית" (B'nai B'rith Girls, BBG). מתחילת שנות ה-70 נכנס ארגון הנוער הישראלי "נוער לנוער" תחת חסותו של BBYO, דבר אשר בא לידי ביטוי במימון, שיתוף פעולה מקצועי וכן השתתפות הדדית של בני נוער משני הארגונים במשלחות בינלאומיות בישראל, בארצות הברית ובאירופה.

## [עריכה] חברים נוספים בארגון

- ראובן מס
- פנחס גרייבסקי
- ברוך דובדבני.

- פרופסורים
  - שאול ליברמן.
  - יוסף יואל ריבלין.
  - יוסף קלוזנר.
- רבנים
  - ר' איסר יהודה אונטרמן.
  - ר' בן ציון מאיר חי עוזיאל.
  - ר' יעקב מאיר.
  - ר' מאיר בר אילן.
  - ר' סלימן מנחם מאני.

מקור: http://he.wikipedia.org../../../%D7%91/%D7%A0/%D7%99/%D7%91%D7%A0%D7%99_%D7%91%D7%A8%D7%99%D7%AA.html

קטגוריות: ארגונים יהודיים | ארגוני נוער בישראל

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Français
- Magyar
- 日本語
- Slovenčina